Diari Oficial de la Generalitat Valenciana


Sumari del DOGV 5799, del 04-07-2008 (2008/8111)

RESOLUCIÓ de 9 de maig de 2008, de la directora general d'Habitatge i Projectes Urbans, per al reconeixement del distintiu de qualitat Marca Aidico Ferralla, amb la referència 0701P12/08.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8111


Data del document
:   09-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * indústria de la construcció

RESOLUCIÓ de 9 de maig de 2008, de la directora general d'Habitatge i Projectes Urbans, per al reconeixement del distintiu de qualitat Marca Aidico Ferralla, amb la referència 0701P12/08. [2008/8111]  
El Sr. Ramón Congost Vallés, en nom i representació d'Aidico entitat de certificació, domiciliada al parc tecnològic de l'av. Benjamin Franklin, 17 de Paterna (València), ha sol·licitat la renovació del reconeixement oficial del distintiu de qualitat, Marca Aidico Ferralla, denominada anteriorment Marca CV Ferralla i reconeguda per la Direcció General d'Arquitectura, amb la referència 0701P08/07.  
L'expedient per al reconeixement d'aquest distintiu s'ha tramitat de conformitat amb la Llei 30/1992 de 26 de novembre, modificada per la Llei 4/1999 de 13 de maig, i mitjançant aquest s'ha comprovat el compliment dels requisits exigits pel Decret 164/1998, de 6 d'octubre, del Govern Valencià, i l'Ordre 26 d'octubre de 1998, del conseller d'Obres Publiques, Urbanisme i Transports.  
En virtut d'això, i a proposta de l'Àrea de Qualitat en l'Edificació, aquesta Direcció General resol:  
Primer  
Reconéixer el distintiu de qualitat que atorga Aidico entitat de certificació, denominat Marca Aidico Ferralla, amb la referència 0701P12/08.   
El producte se certifica segons les especificacions dels articles 31.1, 31.2, 31.5, 66.1, 66.3, 90.3 i annex 12 de la Instrucció de Formigó Estructural (EHE) i és identificat per a la seua utilització com a ferralla elaborada amb soldadura resistent, ferralla armada mitjançant lligat o ferralla armada mitjançant punts de soldadura.  
Segon  
L'abast del reconeixement de la Marca Aidico Ferralla és l'indicat en el Decret 107/1991 de 10 de juny, del Consell de la Generalitat Valenciana i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, la justificació del control de recepció per a aquest producte certificat en les obres d'edificació d'habitatges, es realitzarà de conformitat amb la Instrucció núm. 1, de la Direcció General d'Arquitectura i Habitatge de la Conselleria d'Obres Públiques, Urbanisme i Transports, publicada en el DOGV núm. 3579, de 9 de setembre de 1999.  
Tercer  
La validesa del reconeixement del distintiu Marca Aidico Ferralla serà pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998 de 6 d'octubre i l'Ordre 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu Marca Aidico Ferralla haurà de ser comunicada a aquesta Direcció General en el moment en què es produïsca.  
Contra aquesta resolució, que no esgota la via administrativa es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador des de la seua notificació, d'acord amb el que preveu l'article 114 de la Llei 30/1992 de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Aquesta resolució es publicarà en el Diari Oficial de la Comunitat Valenciana per a coneixement general.  
València, 9 de maig de 2008.- La directora general d'Habitatge i Projectes Urbans: M. Jesús Rodríguez Ortiz.